Fjallabyggð auglýsir eftir leiðbeinendum til að starfa við félagsmiðstöðina Neon veturinn 2018 – 2019 . Um er að ræða tímabundna ráðningu til 10. maí 2019 . Leitað er að einstaklingum 20 ára og eldri sem hafa ; ríka þjónustulund , góða skipulagshæfileika , geta unnið sjálfstætt og tekið frumkvæði , góða hæfni í mannlegum samskiptum reynslu og ánægju að því að vinna með unglingum . Umsækjendur þurfa að hafa hreint sakavottorð . Leiðbeinendur sjá um að skipuleggja og undirbúa dagskrárliði í samvinnu við nemendaráð og í samráði við deildarstjóra fræðslu - frístunda - og menningarmála . Opnunartími félagsmiðstöðvarinnar er tvö kvöld í viku kl. 20:00 - 22:00 . Vinnutími á vakt er að jafnaði 19:30 – 22:30 . Einstaka sinnum er viðvera meiri í tengslum við viðburði eða ferðir . Viðkomandi þarf að geta hafið störf strax . Launakjör eru samkvæmt kjarasamningi launanefndar sveitarfélaga við viðkomandi stéttarfélag . Nánari upplýsingar um störfin veitir Ríkey Sigurbjörnsdóttir deildarstjóri í síma 464 9116 , netfang : rikey@fjallabyggd.is Umsækjendur fylli út umsóknareyðublað sem er að finna á heimasíðu Fjallabyggðar og skili á bæjarskrifstofuna eða á netfangið rikey@fjallabyggd.is í síðasta lagi mánudaginn 10. september nk . Með umsókn þarf að fylgja ferilskrá eða yfirlit yfir menntun og fyrri störf ásamt nöfnum tveggja umsagnaraðila .